armvectores/hy_wikipedia_2023 huggingface dataset:
Խիվի շրջան

Խիվի շրջան (ռուս.՝ Хивский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1935 թվականին։ Վարչական կենտրոնը՝ Խիվ։


== Աշխարհագրություն ==
Շրջանի տարածքի մակերեսը կազմում է 620 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19979 մարդ։ Բնակչության խտությունը կազմում էր 32,22 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոշուրնիկովո

Կոշուրնիկովո (ռուս.՝ Кошурниково), քաղաքատիպ ավան Ռուսաստանի Կրասնոյարսկի երկրամասի Կուրագինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3915 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլոսկո-Բալակլեյսկի գյուղական խորհուրդ (Խարկովի մարզ)

Վոլոսկո-Բալակլեյսկի գյուղական խորհուրդ  (ուկրաիներեն՝ Волосько-Балаклійська сільська рада), Ուկրաինայի Խարկովի մարզի Շևչենկովսկի շրջանում։
2001 թվականի տվյալներով Վոլոսկո-Բալակլեյսկի գյուղական խորհրդում բնակվում էր 896 մարդ։ Բնակավայրը զբաղեցնում է 60.93 կմ² տարածք։ Բնակչության խտությունը կազմում էր 14.71 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռուբաշկին (Մարտինովսկի շրջան)

Ռուբաշկին (ռուս.՝ Рубашкин), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Ռուբաշկինսկի գյուղական համայնքի կազմի մեջ։
Նարեկ Կոսմոս

Նարեկ Հակոբյան, գրական կեղծանուն՝ Նարեկ Կոսմոս (ծնված՝ մարտի 8, 2002թ․), երգահան, հեղինակ-կատարող, բանաստեղծ և արվեստաբան, «Ջրաներկ» խմբի հիմնադիր


== Կենսագրություն ==
Նարեկ Կոսմոսը ծնվել է 2002 թ. մարտի 8-ին հայ երգահան, հեղինակ-կատարող, բանաստեղծ և արվեստաբան է։ Ծնվել է Գյումրիում։ Սովորում է Հայաստանի գեղարվեստի պետական ակադեմիայի Գյումրու մասնաճյուղում, արվեստաբանության ֆակուլտետում։ Ավարտել է Գյումրիի Շերամի անվան երաժշտական դպրոցի ջութակի բաժինը։
Հանդես է գալիս թե՛ որպես մենակատար, թե՛ «Ջրաներկ» խմբում, որը Նարեկ Կոսմոսը հիմնել է 2018 թ․-ին։
2022 թ․-ին իրականացրել է Սթիվեն Քինգի Միզերի ստեղծագործության թատերական դրամայի երաժշտական ձևավորումը։ Ներկայացման պրեմիերան տեղի կունենա 2022 թ․ սեպտեմբերի 17-18-ին Գյումրու Վարդան Աճեմյանի անվան պետական դրամատիկական թատրոնում, բեմադրությունը՝ Գոռ Մարգարյանի։


== Ստեղծագործական գործունեություն ==


===== Նարեկ Կոսմոսի երաժշտական գործունեությունը =====


===== «Ջրաներկ» խմբի հիմնում =====
2018 թ.-ին, 16 տարեկանում, Նարեկը հիմնել է «Ջրաներկ» խումբը։ Խմբում հանդես է գալիս որպես հեղինակ-մենակատար։ «Ջրաներկ» խումբն ունի մի շարք ձայնագրություններ։ Խումբը նկարահանել է 5 տեսահոլովակ։ 2022 թ․-ին նախատեսվում է նկարահանել ևս մի քանիսը։«Ջրաներկի» ամենահայտնի կատարումներից է «Դու իմն ես» երգը, որը հնչում է «Հատուկ դասարան» հեռուստասերիալի մեջ։


===== Խմբի երգացանկը =====


===== Տեսահոլովակներ =====


== Գրական գործունեություն ==
Երաժշտական գործունեությունից զատ Նարեկ Կոսմոսը հայ արդի հեղինակ է։ Սկսել է ստեղծագործել վաղ մանկությունից։ Տպագրվել է տարբեր գրական մամուլում, մասնավորապես՝ «Գրանիշ», «Երևանյան էսքիզ», «Անդին», «Գրքամոլ», «Գրական Արցախ», «Գրեթերթ», «Մշակութային հրապարակ»։ 
2022-2023թթ լույս կտեսնի Նարեկ Կոսմոսի պոեզիայի առաջին ժողովածուն։
Ստեղծագործությունները ներառում են՝

Ես կորել եմ ձեզնից՝ ինձ գտնելու հույսով
Որպես մի դեղին օդապարիկ
***
Թելադրություն
Կապույտ կիրակիներ
Ինձ թող թարգմանի Սամվել Մկրտչյանը, ես փոքրիկ բանաստեղծություն եմ Ուլիսեսից հետո
Ջազատություն
Լռություն
Դուերեն
Թվային սեր


== Արտաքին հղումներ ==
Բանաստեղծություններ, հրապարակումներ

Նարեկ Կոսմոս | Գրանիշ (granish.org)
Նարեկ Կոսմոս | ԳՐԵԹԵՐԹ (gretert.com)
Նարեկ Կոսմոս | Հրապարակ (hraparak.am)
Նարեկ Կոսմոս | Ջազատություն (grqamol.am)
Նարեկ Կոսմոս | Դուերեն (grqamol.am)Հարցազրույցներ

Հարցազրույց, Մի քիչ Նարեկ Կոսմոս, Զանգակ գրատուն
Հարցազրույց VNews
Հարցազրույց ART365
Հարցազրույց «RG Talks»
Հարցազրույց «Կյանքի հայելին», Ցայգ հեռուստաընկերություն
Սերը տևում է մեկ բանաստեղծություն. Նարեկ Կոսմոս (vnews.am)
Երիտասարդական պորտալ (erit.am)
«Մուսան կիսատ թռչնակ է» | Առավոտ - Լուրեր Հայաստանից (aravot.am)
https://chocotate.medium.com/
«Նկարը երբեմն ինձ համար դառնում է սեփական հոգին ներկելու միակ ճանապարհը»․ Նարեկ Կոսմոս — Newsflow
«Ես հաշվում եմ քեզ ու թվերը պրծնում են..»․ երբ «տիեզերքը» խոսում է Նարեկ Կոսմոսի նոր բանաստեղծությամբ (iammedia.am)


== Ծանոթագրություններ ==
Կիմ Յուն Հյե

Կիմ Յուն Հյե (մայիսի 24, 1991(1991-05-24), Հարավային Կորեա), հարավկորեացի դերասանուհի։ Նա առաջին անգամ հայտնվել է Vogue ամսագրի շապիկին՝ 2002 թվականին,  ինչպես նաև որպես մոդել հանդես է  եկել MTV Asia-ի համար 2005 թվականին։ Նա առաջնելույթ է ունեցել Woori բեմական անվամբ։ Նա սկսեց օգտագործել իր իրական անունը՝ (Kim Yoon-hye)  Ghost Sweepers սարսափ-կատակերգական ֆիլմի աջակցության ժամանակ՝  2012 թվականին։  Այնուհետև  նկարահանվել է Սրտի լարեր, Իմ հարևանը գեղեցիկ տղա է  հեռուստասերիալում։


== Ֆիլմագրություն ==
Ֆիլմ

Հեռուստասերիալներ

Շոու

Երաժշտական տեսահոլովակ

Մրցանակներ և նոմինացիաներ


== Ծանոթագրություններ ==


== Արտաքին հղումներ ==
Kim Yoon-hye Archived 2016-10-08 at the Wayback Machine. at Imagine Asia (կոր.)
Kim Yoon-hye Fan Cafe at Daum (կոր.)
Կիմ Յուն Հյե / HanCinema 
Կաղապար:Kmdb person
Woori (անգլ.) Internet Movie Database կայքում
Քեսթանե-Յոքուշի

Քեսթանե-Յոքուշի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բարձրահաճախային հեռախոսում

Բարձրահաճախային հեռախոսում, բարձր հաճախականության հոսանքներով հեռախոսման մեթոդ։ Բարձրահաճախային հեռախոսում հնարավորություն է տալիս միևնույն կապի գծով (հաղորդալար կամ ռադիո) միաժամանակ հաղորդել բազմաթիվ (մինչև մի քանի հազար) հեռախոսային խոսակցություններ։ Յուրաքանչյուր խոսակցության համար առանձնացվում է հաճախականությունների առանձին շերտ։ Բարձրահաճախային հեռախոսում ժամանակակից համակարգերը աշխատում են 3 կհերցից մինչև մի քանի միլիոն հաճախականությունների միջակայքում։
Եգանչայ

Եգանչայ, գետ Արաքսի ավազանում։ Գետը համարվում է Կոտուր գետի աջակողմյան վտակը։


== Ծանոթագրություններ ==
Օգոստոսի 16

Օգոստոսի 16, տարվա 228-րդ (նահանջ տարիներին՝ 229-րդ) օրն է։

Տարվա ավարտին մնում է 137 օր։


== Դեպքեր ==
1960 - Կիպրոսն անկախանում է Միացյալ Թագավորությունից


== Ծնունդներ ==
1645 - Ժան դը Լաբրյուեր Jean de La Bruyère ֆրանսիացի փիլիսոփա
1795 - Հենրիխ Մարշներ Heinrich Marschner գերմանացի կոմպոզիտոր
1832 - Սրապիոն Հեքիմյան, թատերական և մշակութային գործիչ
1871 - Զաքարե Փալիաշվիլի, վրաց երաժշտագէտ
1886 - Վահան Չերազը, պոլսահայ մարզիկ, հայկական սկաուտական շարժման հիմնադիրներից
1888 - Լոուրենս Արաբացի Lawrence of Arabia բրիտանացի զինվորական և ճանապարհորդ
1919 - Գեորգի Առուստամյան, սպա
1928 - Արա Գյուլեր Ara Güler հայազգի լուսանկարիչ
1936 - Վլադիմիր Բաղիրով շախմատիստ, ինժեներ-մեխանիկ
1939 - Անդրաշ Բալցո ,հունգարացի հնգամարտիկ
1950 - Էլվինա Մակարյան, երգչուհի, երգահան
1954 - Ջեյմս Քեմերոն James Cameron կանադացի ռեժիսոր
1956 - Վահան Հովհաննիսյան, հայ քաղաքական գործիչ
1958 - Մադոննա Madonna ամերիկացի երգչուհի, դերասանուհի և ռեժիսոր
1984 - Հարություն Մերդինյան, հայ մարմնամարզիկ


== Մահեր ==
1949 - ամերիկացի գրող Մարգարետ Միտչել
1977 - ամերիկացի երգիչ Էլվիս Փրեսլի
1987 - խորհրդային դերասան և երգիչ Անդրեյ Միրոնով
2004 - պատմաբան Բաբկեն Առաքելյան


== Տոներ ==
Վերածննդի օր՝
Դոմինիկյան Հանրապետություն


=== Կրոնական ===
Ամերթաթ (զրադաշտականություն)
Արե (Պադովայի գավառ)

Անվան այլ կիրառումների համար տե՛ս՝ Արե (այլ կիրառումներ)Արե (իտալերեն՝ Arre), կոմունա Իտալիայում՝ Վենետո մարզի Պադովա գավառում։ Սահմանակից է Անյա, Բանյոլի դի Սոպրա, Կանդիանա, Կոնսելվե, Տեռասա Պադովանա համայնքներին։
Բնակչությունը կազմում է 2029 մարդ։ Բնակչության միջին խտությունը 169 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 35020։ Հեռախոսային կոդ՝ 00049։
Համայնքում առանձնակի շուքով է նշվում Աստվածամոր վերափոխման տոնը (ամեն տարի օգոստոսի 15-ին)։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Պուհկովա

Պուհկովա (էստ․՝ Puhkova), գյուղ Էստոնիայի Իդա-Վիրումաա նահանգի Վայվառա շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վերխոզիմ

Վերխոզիմ (ռուս.՝ Верхозим), քաղաքատիպ ավան Ռուսաստանի Պենզայի մարզի Կուզնեցկի շրջանի կազմում։
Բնակչությունը 2012 թվականին գրանցված տվյալներով կազմում էր 1722 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժիգալովկա (այլ կիրառումներ)

Ժիգալովկա, կարող է վերաբերել՝

Ժիգալովկա - գյուղ Ռուսաստանի Սմոլենսկի մարզի Երշիչսկի շրջանի կազմում։
Ժիգալովկա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Ստեպանենկի (գյուղ, Գադյաչի շրջան)

Ստեպանենկի (ուկրաիներեն՝ Степаненки), գյուղ Ուկրաինայի Պոլտավայի մարզի Գադյաչի շրջանում։ Բնակավայրը նախկինում նաև անվանվել է Կովալևշչինա։ Հիմնադրվել է 1870 թվականին։
2001 թվականի տվյալներով Ստեպանենկի գյուղում բնակվում էր 171 մարդ։ Բնակավայրը զբաղեցնում է 0,487 կմ² տարածք։ Բնակչության խտությունը կազմում էր 351,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շալրանժ

Շալրանժ (ֆր.՝ Challerange), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 431 մարդ, բնակչության խտությունը` 38.72 մարդ/կմ²։ Բնակավայրը զբաղեցնում է 11.13 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից 50 կմ հյուսիս-արևելք, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 258 աշխատունակ (15-64 տարեկան) բնակիչ, որոնցից ակտիվ էին 197-ը, իսկ ոչ ակտիվները` 61։ Ակտիվության ցուցանիշը կազմում է 76,4 %։ 197 աշխատունակ մարդկանցից աշխատել է 172 անձ (103 տղամարդ և 69 կին)։ Գործազուրկ են եղել 25 անձ (13 տղամարդ և 12 կին)։ 61 անաշխատունակներից 16-ը եղել են աշակերտներ կամ ուսանողներ, 24-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շևչենկովո (գյուղ, Շևչենկոյի գյուղական խորհուրդ)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1934 թվականին։
2001 թվականի տվյալներով Շևչենկովո գյուղում բնակվել է 854 մարդ։ Բնակավայրը զբաղեցնում է 3 կմ² տարածք։ Բնակչության խտությունը կազմել է 284,67 մարդ/կմ²։
Այն Շևչենկովսկի գյուղական խորհրդի վարչական կենտրոնն է, որը, բացի այդ, ներառում է Նիկոլաևկա գյուղը։


== Աշխարհագրական դիրք ==
Շևչենկովո գյուղը գտնվում է անանուն գետակի ձախ ափին, որը 9 կմ հետո թափվում է Բոգատայա գետը։ Գետի վրա մեծ ամբարտակներ կան։ 1 կմ հեռավորության վրա գտնվում է Գերմանովկա գյուղը։ Մոտակայքով անցնում է T-2120 մայրուղին։


== Պատմություն ==
Գյուղը հիմնադրվել է 1934 թվականին։


== Անվանում ==
1930-ականների սկզբին բնակավայրերի զգալի մասի անվանափոխումների «ալիքն» անցել է տարածաշրջանով, վերածվելով «հեղափոխական» անունների՝ ի պատիվ Հոկտեմբերյան հեղափոխության, պրոլետարիատի, Խորհրդային խշխանություն, բանակի, սոցիալիզմի, Սովետական Ուկրաինայի, «Ժողովրդավարական շարժման» առաջնորդների (Տ. Շևչենկո) և նոր տոների (մայիսի 1 և այլն), ինչը հանգեցրեց շփոթության, քանի որ մոտակայքում կարող էին լինել նույն նոր անուններով գյուղեր, օրինակ՝ Առաջին, Երկրորդ և պարզապես Շևչենկովո։


== Տնտեսություն ==
Գյուղում կա կաթնամթերքի և խոզաբուծական ֆերմա։


== Սոցիալական ոլորտի օբյեկտներ ==
Դպրոց
Ակումբ
Ֆելդշեր-մանկաբարձական կայան
Մանկապարտեզ


== Հիշարժան վայրեր ==
Խորհրդային զինվորների եղբայրական գերեզման։ Զոհվել է 26 զինվոր։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայերը Շամախիում

Շամախիում (անունը հայտնի է 2-րդ դարից` Սամախիոս ձևով), հայ բնակչության մասին հավաստի տվյալներ պահպանվել են 15-րդ դարից։ 1471-1478 թվականներին այս շրջաններով անցել է իտալացի ճանապարհորդ Ջ. Բարբարոն, նա Շամախին տեղադրում է "Մեծ Հայաստանում"` նշելով, որ "լավ քաղաք է, ունի 4000-5000 տուն, պատրաստում է մետաքս, կտավ և ուրիշ բաներ իրենց եղանակով... և բնակիչների մեծ մասը հայ է"։ Հայ փիլիսոփա, մանկավարժ Գրիգոր Տաթևացու (1346-1409) ՛աշակերտներից մեկը եղել է Շամախուց ("Հունան ի Շամախու")։
Շամախին եղել է համանուն թեմի կենտրոնը։ 16-րդ դարի Շամախու թեմի առաջնորդի նստավայրն էր Սաղիան (Սաղյան) գյուղի (Շամախուց 20 կմ հեռավորության վրա) Սուրբ Ստեփանոս Նախավկա վանքը։ Տարածաշրջանի բոլոր հայկական եկեղեցիները ենթարկվել են Շամախու թեմին։ Ռուսական տիրապետության հաստատումից (19-րդ դարի սկիզբ) հետո Շամախու թեմը պահպանել է իր գոյությունն ու անվանումը մինչև 1920 թվականը, սակայն նրա ենթակայությունից դուրս են մնացել Շաքիի (Նուխի) և Արեշի եկեղեցիները։
1846 թվականին ստեղծվել է Շամախու նահանգը (Ռուսաստանի տիրապետության տակ անցած Շիրվանի և Շաքիի խանություններից), որը 1859 թվականին վերանվանվել է Բաքվի նահանգ՝ Բաքու կենտրոնով։ Նահանգային կենտրոն Շամախին կորցրել է իր նշանակությունը. պարբերաբար կրկնվող երկրաշարժերը (1668, 1806, 1828, 1859, 1902) նվազեցրել են բնակչության, մասնավորապես՝ հայերի թիվը։ Հայերի մեծ մասը տեղափոխվել է Բաքու, որը դարձել էր երկրամասի հայության տնտեսական, հասարակական ու հոգևոր մշակույթի կենտրոն։ Ըստ՝ 1818 թվականի վիճակագրական մի ցուցակի՝ հայեր ապրել են Շամախու մերձակա 38 գյուղերում, ինչպես նաև Նուխի քաղաքում և մերձակա 47 գյուղերում։
1916 թվականին Շամախիում ապրել է ավելի քան 4,5 հազար հայ։ Քաղաքում գործել են տղաների և օրիորդաց (Ս. Սանդուխտյան) ծխական դպրոցները, Սուրբ Աստվածածին եկեղեցին։ Մեծաթիվ հայ բնակչություն է եղել նաև Շամախու գավառում։
1916 թվականին Շամախու և հարևան Գյոքչայի գավառներում (վարչականորեն՝ Բաքվի նահանգի կազմում) գոյություն ունեին 45 հայաբնակ գյուղեր և ավաններ՝ ավելի քան 35 հազար հայ բնակչությամբ։ Աչքի ընկնող բնակավայրերից էին 

1918-1920 թվականին Անդրկովկաս ներխուժած թուրքական զորքերի կազմակերպած սպանդի և մուսաֆաթական Ադրբեջանի հայահալած քաղաքականության հետևանքով նշված գավառներում հայերի թիվը խիստ կրճատվել է (1921 ովականին՝ 10,6 հազար)։ Շամախի քաղաքը գրեթե հայաթափվել է (հայերի զգալի մասը տեղափոխվել է Բաքու, ինչպես նաև մոտակա Գյոքչա գյուղաքաղաք)։
1844 թվականին հիմնվել է Շամախու հոգևոր սեմինարիան, 1869 թվականին՝ Սանդուխտյան օրիորդաց դպրոցը, 1864 թվականին՝ Սուրբ Ստեփանոս Նախավկա վանքին կից վանական դպրոցը, 1870 թվականին՝ Մադրասա գյուղի ծխական մեկդասյա դպրոցը, 1872 թվականին՝ Օրիորդաց ծխական դպրոցը։ 1916 թվականին Շամախիում գործել է 14 եկեղեցի, 1914-1915 ուսումնական տարում՝ 23 ծխական դպրոց։
Շամախիում են ծնվել Ալեքսանդր Շիրվանզադեն, Կոստան Զարյանը, Հովհաննես Աբելյանը և ուրիշներ։
Շամախիում հայ կյանքը վերջնականապես դադարել է 1988-1990 թվականին հայ-ադրբեջանական հարաբերությունների սրման պատճառով հայերը լքել են քաղաքը։
Զաբեժնոե

Զաբեժնոե (ռուս.՝ Забежное), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալբերտինա

Ալբերտինա (պորտ.՝ Albertina), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 19 292 մարդ՝ 2006 թվականի տվյալներով։ Գրավում է 57,617 կմ2 տարածք։ Բնակչության խտությունը կազմում է՝ 53,9 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 18.960.113,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.356,06 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,747 (տվյալները ՄԱԿ-ի զարգացման ծրագրի)։
Կանտարանա

Կանտարանա  (իտալերեն՝ Cantarana), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 934 մարդ (2008)։ Բնակչության խտությունը՝ 96 մարդ/կմ²։ Տարածքը կազմում է 10 կմ²։ Փոստային ինդեքս՝ 14010։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շեվիստան

Շեվիստան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռոնկոբելլո

Ռոնկոբելլո  (իտալերեն՝ Roncobello), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 492 մարդ։ Խտությունը կազմում է 19 մարդ/կմ²։ Տարածքը՝ 25 կմ²։ Փոստային ինդեքս՝ 24010։ Հեռախոսային կոդ՝ 0345։
Կոմունայի հովանավոր սրբերն են Պետրոս և Պողոս առաքյալները։ Տոնը նշվում է հունիսի 29-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Օվեչյա (գյուղ, Նեդրիգայլովի շրջան)

Օվեչյա (ուկրաիներեն՝ Овеча), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Օվեչյա գյուղում բնակվում էր 61 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլխովսկի (խուտոր, Ալեկսեևսկի շրջան)

Անվան այլ կիրառումների համար տե՛ս՝ ՕլխովսկիՕլխովսկի (ռուս.՝ Ольховский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիեռվիլ Բրե

Ֆիեռվիլ Բրե (ֆր.՝ Fierville-Bray), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 469 մարդ, բնակչության խտությունը` 37.05 մարդ/կմ²: Բնակավայրը զբաղեցնում է 12.66 կմ² տարածք:
2017 թվականի հունվարից Էրան, Բիյի, Կոնտվիլ և Պուսի լա Կամպան համայնքների հետ միասին հանդիսանում է Վալամբրե համայնքի մաս:


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 19 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 332 աշխատունակ (15-64 տարեկան)  բնակիչ, որոնցից ակտիվ էին 263-ը, իսկ ոչ ակտիվները` 69: Ակտիվության ցուցանիշը կազմում է 79,2 %: 263 աշխատունակ մարդկանցից աշխատել է 246 անձ (137 տղամարդ և 109 կին): Գործազուրկ են եղել 17 անձ (7 տղամարդ և 10 կին): 69 անաշխատունակներից 31-ը եղել են աշակերտներ կամ ուսանողներ, 24-ը` թոշակառուներ, իսկ 14-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոլդատկա (Կամելիկի վտակ)

Սոլդատկա, գետ Ռուսաստանում, անցնում է Սարատովսկի շրջանի մոտով, գետի ակունքը գտնվում է Ղազախստանում։


== Աշխարհագրություն և ջրաբանություն ==
Սոլդատկան Կամելիկ գետի ձախափյա վտակն է, նրա գետաբերանը գտնվում է 157 կմ հեռավորության վրա Կամելիկի գետաբերանից։ Սոլդատկա գետի ընդհանուր երկարությունը 45 կմ է։
Սոլդատկա գետի ջուրը վերջնական արդյունքում թափվում է Մեծ Իրգիզ, Վոլգայի վտակը և այնուհետև Կասպից ծով, չունենալով հաղորդակցում համաշխարհային օվկիանոսի հետ։


== Ջրային հաշվեկշռի տվյալներ ==
Ռուսաստանի պետական ջրային հաշվեկշռի տվյալներով այն պատկանում է Ստորինվոլգյան ջրային շրջանին, որի ջրային տնտեսության հատվածը Մեծ Իրգիզ գետից մինչև Սուլանսկի ջրամբարն է։ Գետի ենթավազանը բացակայում է։ Գետի ավազանը պատկանում է Վոլգաին մինչև Կասպից ծով թափվելը։
Ըստ աշխարհագրական համակարգի ջրատնտեսական շրջանացման տվյալների՝

Ջրային օբյեկտի, պետական ջրային գրանցման կոդը - 11010001612112100009902
Հիդրոլոգիական ուսումնասիրությունների կոդը - 112100990
Ավազանի կոդը - 01.05.00.001


== Ծանոթագրություններ ==
Բաղրսըխ (լեռ)

Անվան այլ կիրառումների համար տե՛ս՝ Բաղրսըխ (այլ կիրառումներ)Բաղրսըխ, լեռ Զանգեզուրի լեռնաշղթայում, Մեղրու լեռներում, Նախիջևանի շրջանում։ Բարձրությունը 2200 մ։


== Ծանոթագրություններ ==
Հրթիռային շարժիչ

Հրթիռային շարժիչ (ՀՇ), ռեակտիվ շարժիչ, որն իր աշխատանքի համար օգտագործում է տեղաշարժվող ապարատի (թռչող, վերերկրյա, ստորջրյա) պաշարում ունեցած նյութերը և էներգիայի աղբյուրները։ Կախված էներգիայի տեսակից, որը հրթիռային շարժիչում փոխակերպվում է ռեակտիվ շիթի կինետիկ էներգիայի, տարբերում են քիմիական (ջերմաքիմիական), միջուկային, էլեկտրական հրթիռային շարժիչներ։ Առավել լայն տարածում են ստացել քիմիական հրթիռային շարժիչները (աշխատում են քիմիական հրթիռային վառելիքով)։ Հայտնի են մեծ թվով այդպիսի շարժիչներ, որոնք տարբերվում են վառելիքի բաղադրամասերով և դրանց ագրեգատային վիճակով, ռեակտիվ քարշուժի մեծությամբ, կառուցվածքով, նշանակմամբ և այլն։ Սակայն զանազան տիպի քիմիական հրթիռային շարժիչների սկզբունքային սխեմաներն ու աշխատանքային պրոցեսները գործնականորեն նման են։ Նրանցից յուրաքանչյուրն ունի հիմնական ագրեգատ, որը բաղկացած է այրման խցից և ռեակտիվ ծայրափողակից։ Խցում կատարվում է վառելիքի օքսիդացում և ռեակցիայի արդյունքի՝ շիկացած գազերի անջատում։ Ռեակտիվ ծայրափողակում գազերը ցրվում են (ընդարձակման հետևանքով) և մեծ արագությամբ արտանետվում՝ գոյացնելով ռեակտիվ շիթ, այսինքն՝ ստեղծելով շարժիչի ռեակտիվ քարշուժ։ Բոլոր քիմիական հրթիռային շարժիչները աշխատում են անընդհատ ռեժիմով, շարժիչի աշխատանքի ժամանակ այրման խցում գազի ճնշումը մնում է մոտավորապես հաստատուն։ Որոշ քիմիական հրթիռային շարժիչներ (ըստ չափսերի ամենափոքրերը) աշխատում են իմպուլսային ռեժիմով։ Ըստ վառելիքի ագրեգատային վիճակի՝ քիմիական հրթիռային շարժիչները լինում են հեղուկային, պինդ վառելիքով, հիբրիդային (համակցված), դոնդողանման և այլ վառելիքներով աշխատող։ Պինդ վառելիքով աշխատող հրթիռային շարժիչները բոլոր հրթիռային շարժիչների առաջնեկն են, կիրառվում են ազդանշանային, հրավառության, մարտական հրթիռների արձակման համար, ինչպես նաև տիեզերագնացության մեջ։ Ժամանակակից հրթիռային շարժիչներից առավել կատարելագործված են հեղուկ ա-հրթիռային շարժիչները։ Համակցված վառելիքով աշխատող հրթիռային շարժիչներում միաժամանակ կիրառվում են վառելիքի հեղուկ և պինդ բաղադրամասեր։ Այս շարժիչների այրման խցում սովորաբար տեղավորվում է պինդ վառելիքը, իսկ օքսիդիչ հեղուկը մատուցվում է բաքից, երբեմն այրման խցում տեղավորում են պինդ օքսիդիչը, իսկ բաքում՝ հեղուկ վառելիքը։ Միջուկային հրթիռային շարժիչներում կարելի է ստանալ քիմիական հրթիռային շարժիչի՝ իմպուլսը գերազանցող տեսակարար իմպուլս։ Ռեակտորում անջատվող ջերմությունը ծախսվում է աշխատող մարմնի տաքացման վրա, այսինքն՝ ի տարբերություն քիմիական հրթիռային շարժիչների, այդ հրթիռային շարժիչներում էներգիայի աղբյուրը և աշխատող մարմինն անջատված են իրարից։ Ըստ հրթիռային և տիեզերական տեխնիկայում կիրառման բնույթի հրթիռային շարժիչները կարող են լինել երթային, կառավարող, արգելակային, ճշգրտիչ, կողմնորոշիչ, կայունացնող և այլնː Ավիացիայում հրթիռային շարժիչները կիրառվում են որպես հիմնական և օժանդակ (ստարտային, արագացուցիչ) շարժիչներ։
Խանիկ (Աղբակի գավառ)

Անվան այլ կիրառումների համար տե՛ս՝ Խանիկ (այլ կիրառումներ)Խանիկ, գյուղ Արևմտյան Հայաստանում, Վանի վիլայեթի Աղբակի գավառում։


== Բնակչություն ==
XX դարի սկզբին ուներ 69 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վելյակյուլա (գյուղ, Օռիսաառե շրջան)

Անվան այլ կիրառումների համար տե՛ս՝ ՎելյակյուլաՎելյակյուլա (էստ․՝ Väljaküla), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վինետու

Վինետու (գերմ.` Winnetou), ապաչների մեսկալերո ցեղի մտացածին առաջնորդի կերպար, գերմանացի գրող Կառլ Ֆրիդրիխ Մայի մի շարք գրքերի գլխավոր հերոսն է։


== Կերպարի նկարագիր ==
Վինետուն ապաչների մեսկալերո ցեղի առաջնորդի որդին է։ Հավատարիմ է իր խոսքին և նվիրված` ընկերներին, խիզախ է, խելամիտ, վայելում է բոլոր հնդկացիական ցեղերի հարգանքը` նույնիսկ ռազմատենչ կոմանչների։ Նա հիանալի հեծյալ է, վարպետորեն տիրապետում է հրազենին, նետողական զինատեսակներին, դանակներին, նիզակներին և այլն։ Վինետուն ծանոթ է ամերիկյան գաղութարարների սովորույթներին, քանի որ նրանց շրջապատում ստացել է լավագույն կրթություն։ Բացի այդ, նա խստորեն պահպանում է իր ցեղի սովորույթները։ Նա ցուցաբերում է տղամարդկային համեստություն և իր մասին գերադասում է խոսել երրորդ դեմքով։ Հանդուրժող է և խաղաղասեր։ Ամեն կերպ ձգտում է խոչընդոտել հնարավոր բախումներին և հարթել ցանկացած խնդիր` խաղաղ ճանապարհով։
Վինետուն խաղաղության համար մղվող պայքարի իսկական մարտիկ է։ Ամերիկյան բնիկների և եվրոպացի վերաբնակիչների միջև փորձում է ստեղծել բարեկամության և խաղաղության մթնոլորտ։ Համոզմունքներով ճակատագրապաշտ է և հավատում է, որ աշխարհում ամեն ինչ արդեն որոշված է Մանիտուի կողմից։
Վինետուի մասին պատմող Կառլ Մայի հիմնական վեպերը ստեղծվել են 1891-1910 թվականներին.

«Վինետուն»
«Վինետուի սպիտակ եղբայրը»
«Վինետուի ոսկին»
«Սև մուստանգը»
«Վինետուի ժառանգները»
«Սատանան և Իսկարիովտացին»Կինեմատոգրաֆում Վինետուի կերպարը մարմնավորել են ֆրանսիացի դերասան Պիեռ Բրիսը և սերբ դերասան Գոյկո Միտիչը։


== Պատմություն ==
Ըստ Կարլ Մայի պատմության՝ առաջին դեմքով պատմող Ծերուկ Շաթերհանդը հանդիպում է ապաչի Վինետուին, և նախնական դրամատիկ իրադարձություններից հետո նրանց միջև իսկական բարեկամություն է ծագում. շատ դեպքերում նրանք ցույց են տալիս մեծ մարտունակություն, բայց նաև այլ մարդկանց հանդեպ կարեկցանքի։ Նա կերպավորում է մարդկության բնածին «բարության» հանդեպ հավատը, թեև նրան մշտապես սպառնում են չարակամ թշնամիները։
Ոչ դոգմատիկ քրիստոնեական զգացմունքներն ու արժեքները կարևոր դեր են խաղում, իսկ Մեյի հերոսները հաճախ նկարագրվում են որպես գերմանացի ամերիկացիներ։
Վինետուն դառնում է Մեսկալերո Ապաչների (և ընդհանրապես ապաչների, ներառյալ նավահո) ցեղի ղեկավարն այն բանից հետո, երբ նրա հայրը՝ Ինտշու-ցչունան և նրա քույր Նշո-ցչին սպանվեցին սպիտակ ավազակ Սանտերի կողմից։ Նա հեծնում է Իլտչի (Iltschi - քամի») կոչվող ձի և ունի մի հայտնի հրացան, որը կոչվում էր Silberbüchse (Արծաթե հրացան, երկփողանի հրացան, որի կոթը զարդարված է արծաթե գամասեղներով)։ Ծերուկ Շաթերհանդը դառնում է Վիննետուի արյունակից եղբայրը և հեծնում Իլտչիի եղբորը, որի անունն էր Հատատիտլա (Hatatitla - կայծակ)։ Մի շարք ադապտացիաներում Վինետուն երրորդ դեմքով է խոսում իր մասին։


== Ծանոթագրություններ ==
Ձյունապտղիկ սպիտակ

Ձյունապտղիկ սպիտակ (լատ.՝ Symphoricarpos albus), պատկանում է ցախակեռասազգիների ընտանիքին։ Ունի 1-1.5 մ բարձրություն։ Կեղևը նուրբ է, մոխրավուն, տերևները ձվաձև կամ էլիպսաձև երկարավուն են, երբեմն՝ կլորավուն կամ լայն սեպաձև հիմքով և ունեն 2-6 սմ երկարություն, 1.8-5 սմ լայնություն։ Ամբողջաեզր, հոռաշվերի վրա հաճախ փոսիկավոր բլթակավոր, վերևից մուգ կանաչավուն և մերկ, ներքևի կողմից՝ բաց գույնի՝ ծածկված կարճ մազմզուկներով։ Ծաղկափթթությունները ծայրային են, հասկանման կամ ողկուզանման։ Ծաղիկները վարդագույն են և մանր։ Հատապտուղները կլոր են, ձյունասպիտակ, ուտելու համար պիտանի չեն։ Հայաստան է ներմուծված նախասովետական շրջանում, ամենուրեք օգտագործվել է որպես կենդանի ցանկապատ, քանի որ հեշտությամբ է խուզվում և դանդաղ աճի շնորհիվ տրված ձևը երկար է պահպանում։
Ծաղկում է ապրիլ-սեպտեմբեր ամիսների, իսկ պտուղները հասունանում են սեպտեմբեր-նոյեմբերին։ Ապրում են 50-60 տարի։
Լուսասեր բույս է, ցրտադիմացկուն է, նաև երաշտադիմացկուն, աճում է բոլոր տեսակի հողերում։ Պահանջկոտ չէ աճման պայմանների նկատմամբ։


== Տարածում ==
Տարածված է Հյուսիսային Ամերիկայում, Պենսիլվանիայում, Կալիֆոռնիայում և Նոր Զելանդիայից մինչև Ալյասկա։


== Աղբյուրներ ==
Լ.Վ. Հարությունյան-Քո շրջապատի թփերը, Սովետական գրող, 1984, 224 էջ


== Պատկերասրահ ==
Լուսիկ Կարապետյան

Լուսիկ Միքայելի Կարապետյան (դեկտեմբերի 1, 1921(1921-12-01), Երևան, Հայկական ԽՍՀ - դեկտեմբերի 1, 2009(2009-12-01), Երևան, Հայաստան), հայ գրականագետ, բնագրագետ, թումանյանագետ, բանասիրական գիտությունների դոկտոր։


== Կենսագրություն ==
Ծնվել է Երևանում։ 1945 թվականին ավարտել է Երևանի պետական համալսարանի բանասիրական ֆակուլտետը և աշխատանքի անցել Մ. Աբեղյանի անվան գրականության ինստիտուտում։ Նախընտրելով բնագրագետի բնագավառը, 1960-70-ական թթ. եռանդուն մասնակցություն է ունեցել Խաչատուր Աբովյանի և Ավետիք Իսահակյանի երկերի ակադեմիական հրատարակության պատրաստման աշխատանքներին։ Մեծ է նրա վաստակը հատկապես Հովհաննես Թումանյանի ստեղծագործության ուսումնասիրման և 10-հատորյա գիտական հրատարակության գործում։ Մինչև կյանքի վերջը զբաղվել է Հ. Թումանյանի կյանքի ու ստեղծագործության տարեգրության ուսումնասիրմանը։ Նա հեղինակ է թումանյանագիտական մենագրությունների, կազմել և ծանոթագրել է մի շարք ժողովածուներ՝ «Րաֆֆին գրականության մասին», «Շիրվանզադեն գրականության մասին», «Թումանյանը ժամանակակիցների հուշերում» և այլն։ Մահացել է ծննդյան 88-ամյա տարեդարձի օրը։


== Ծանոթագրություններ ==
Չախմախլի (Ղազախի գավառ)

Չախմախլի, գյուղ Արևելյան Հայաստանում, Ելիզավետպոլի նահանգի Ղազախի գավառում։ Գտնվում է Ղազախ քաղաքից 10 կմ հարավ-արևմուտք, Կուր գետի Աղստև վտակի աջ ափին, Ղազախ-Իջևան ճանապարհի վրա։


== Բնակչություն ==
1907 թվականին ուներ 116 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Օրլովո Պոլե

Օրլովո Պոլե (ուկրաիներեն՝ Орлове Поле), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Օրլովո Պոլե գյուղում բնակվում էր 80 մարդ։ Բնակավայրը զբաղեցնում է 0,58 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարեչնի (խուտոր, Օկտյաբրսկի շրջան)

Անվան այլ կիրառումների համար տե՛ս՝ Զարեչնի (այլ կիրառումներ)Զարեչնի (ռուս.՝ Заречный), ավան Ռուսաստանի Ռոստովի մարզի Օկտյաբրսկի շրջանում։ Մտնում է Կոմունարսկովո գյուղական համայնքի կազմի մեջ։
Փոքրիկ մկնիկները

Փոքրիկ մկնիկները (ռուս.՝ Мышки-малышки), խորհրդային մուլտիպլիկացիոն ֆիլմ, որը նկարահանվել է 1982 թվականին, «Կիևնաուչֆիլմ» ստուդիայում։


== Սյուժե ==
Սովածանալով` բակի կատուն մի որ որոշում է որս անել ու ճնճղուկ որսալ։ Դրա համար նա բարձրանում էր հին խորդանոցի տանիք, որպեսզի ճնճղուկներ որսա, բայց բախտն իր կողմից չէր. երբ նա տանիք է բարձրանում, բոլոր ճնճղուկները ցրվում են տարբեր ուղղություններով։ Բայց հանկարծ նա մկնիկի ձայն է լսում. խորդանոցի ներսում մկները վազվզում և ուրախանում էին։ Կատուն անմիջապես որոշում է առիթն օգտագործել և ճաշի համար մուկ բռնել։ Բայց այստեղ էլ նրա բախտը չի բերում. մկների ընտանիքն այնքան խելացի էր, որ կատուն ստիպված էր ուղղաթիռով թռիչք անցել խորդանոցի վրայով, իսկ վերջում քիչ էր մնում, որ մկները խեղդեին նրան։


== Նկարահանող խումբ ==
Սցենարի հեղինակներ՝ Բոգդան Զոլդակ, Բորիս Խրանևիչ
Ռեժիսոր՝ Թադեուշ Պավլենկո
Բեմադրող նկարիչ՝ Նիկոլայ Չուրիլով
Կոմպոզիտոր՝ Միրոսլավ Սկորիկ
Օպերատոր՝ Անատոլի Գավրիլով
Հնչյունային օպերատոր՝ Վիկտոր Գրուզդև
Նկարիչ-մուլտիպլիկատորներ՝ Կոնստանտին Չիկին, Ալեքսանդր Վիկեն, Ադոլֆ Պեդան, Նինա Չուրիլովա
Խմբագիր՝ Լ. Պրիգոդա
Նկարահանող խմբի տնօրեն՝ Իվան Մազեպա


== DVD վերաթողարկում ==
Մուլտֆիլմը DVD ձևաչափով թողարկվել է մուլտֆիլմերի «Ո՞վ է անտառի տերը» հավաքածուում։ Սկավառակում ընդգրկված են եղել հետևյալ մուլտֆիլմերը. «Օյ, ու՞ր ես դու գնում» (1988), «Ո՞վէ  անտառի տերը» (1977), «Ընձուղտիկի արկածները» (1973), «Իսկական արջուկ» (1977), «Շերտավոր փղիկի մասին» (1971), «Երաժշտական նկարներ» (1968), «Տքա հաց» (1973), «Փոքրիկ մկնիները» (1982), «Մատիտների կյանքից» (1988)։


== Ծանոթագրություններ ==


== Արտաքին հղումներ ==
«Փոքրիկ մկնիկները» մուլտֆիլմը «Անիմատոր.ռու» կայքում
««Փոքրիկ մկնիկները» (1982)» ՅուԹյուբում
Իան Էշբի

Իան Էշբի (անգլ.՝ Ian Ashbee,սեպտեմբերի 6, 1976(1976-09-06), Բիրմինգհեմ, Անգլիա, Միացյալ Թագավորություն), ֆուտբոլիստ, «Հալլ Սիթիի» կիսապաշտպան։


== Գործունեություն ==
Էնդի Դոուսոնն իր գործունեությունն սկսել է Դերբի Կաունտի ֆուտբոլային ակումբում, այնուհետև նա խաղացել է իսլանդական Ռեյկյավիկի «Տրոուտուր» ակումբում, իսկ 1996-2002 թվականներին հանդես է եկել Քեմբրիջ Յունայթեդում։ 2002 թվականի հունիսին նա պայմանագիր է կնքել «Հալլ Սիթիի» հետ։ Նոր ակումբի առաջին խաղում Էշբին հեռացվել է խաղադաշտից, բայց չնայած հուսահատեցնող դեբյուտին, Էշբին շուտով դարձավ Հալ Սիթիի առաջատարն ու ավագը։ 2005-2006 մրցաշրջանում Էշբին ազդրի հատվածում ողնաշարի սկավառակի ծանր վնասվածք է ստացել, բայց երբ վերադարձել է, նրան ջերմորեն ընդունել են թիմի երկրպագուները, որոնք ջերմորեն ողջունել են ավագի վերադարձը։ Այնուամենայնիվ, հաջորդ մրցաշրջանում Էշբին բավականին քննադատության արժանացավ «Հալլի» երկրպագուների կողմից, երբ ակումբը զբաղեցրեց անկման գոտուց ընդամենը երկու հորիզոնականով բարձր։ Բայց հենց հաջորդ մրցաշրջանում Էշբին վերականգնեց «վագրերի» երկրպագուների վստահությունը, երբ ակումբը վերջապես մտավ Պրեմիեր լիգա։Էշբին դարձավ այն 4 խաղացողներից մեկը, ովքեր անցան անգլիական ֆուտբոլի 4 դիվիզիոններով։


== Պարգևներ ==
Ֆուտբոլի լիգայի երրորդ դիվիզիոն (IV): Փոխչեմպիոն 1999 թ․, 2004 թ․
Անգլիայի ֆուտբոլային լիգայի գավաթ։ Փոխչեմպիոն 2002 թ․
Անգլիայի ֆուտբոլի առաջին լիգա (III): Փոխչեմպիոն 2005 թ․
Անգլիայի ֆուտբոլային լիգայի առաջնություն (II): Փլեյ-օֆֆ 2008 թ․


== Ծանոթագրություններ ==


== Արտաքին հղումներ ==
Հաշիվը hullcityafc.net կայքում
Հաշիվը soccerbase.com կայքում Archived 2009-02-15 at the Wayback Machine.
Ֆյոդորովկա (գյուղ, Ջանկոյի շրջան)

Անվան այլ կիրառումների համար տե՛ս՝ ՖյոդորովկաՖյոդորովկա (ուկրաիներեն՝ Федорівка, Ղրիմի թաթարերեն՝ Födorovka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Ֆյոդորովկա գյուղում բնակվում էր 55 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեռլա

Ֆեռլա (իտալերեն՝ Ferla), կոմունա Իտալիայում, Սիցիլիա մարզում՝ Սիրակուզայի գավառում։
Բնակչությունը կազմում է 2759 մարդ, բնակչության խտությունը կազմում է 115 մարդ/կմ²։ Զբաղեցնում է 24,77 կմ² մակերես տարածք։
Փոստային ինդեքսն է՝ 96012։ Հեռախոսային կոդը՝ 0931։
Քաղաքի հովանավորն է համարվում սուրբ Սեբաստիանը։ Տոնը նշվում է ամեն տարի հուլիսի 20-ին։


== Արտաքին հղումներ ==
Քաղաքի պաշտոնական կայք (իտալ.)
Մուհամեդ Խուդաբենդեի մզկիթ

Մուհամեդ Խուդաբենդեի մզկիթ, շիա իսլամական մզկիթ Երևանում։ Գտնվել է Երևանի բերդի տարածքում։
Կառուցվել է Մուհամեդ Խուդաբենդեի՝ Տահմասպ I-ի թոռան ու Շահ Աբբաս Ա-ի հոր կառավարման տարիներին՝ 1578-ից 1587 թվականների ընթացքում։ Վերակառուցվել է 1685 թվականին։
Երվանդ Շահազիզը, հղում անելով ռուս հնագետ Պրոսկովյա Ուվարովային, գրում է, որ Սարդարի մզկիթի դիմաց գտնվում էր կիսաքանդ ամառային բացօթյա մզկիթ, որոնք կառուցվում էին դիմային մասը դեպի հյուսիս։ Նրա կողային մասերում պահպանվել են մենարաններին հետքերը։
Ադրբեջանցի հնագետ Իսա Ազիմբեկովը գրում էր, որ Սարդարի մզկիթում աշխատանքների ընթացքում նրան մոտեցել է մի ծերունի, ով նրա ուշադրությունը դարձրել է այդ կիսաքանդ շինությանը, ասելով, որ այն կառուցվել է Խուդաբենդեի տարիներին ու ավելի հին է, քան Սարդարի մզկիթը։ Մզկիթը ունեցել է 9 մետր երկարություն ու 6 մետր լայնություն, ոչ խորը մեհրաբ ու կառուցված է եղել կարմիր աղյուսից։
Ռուսական տիրապետության տարիներին կիսաքանդ շինության մեջ գործում էր խանութ։


== Ծանոթագրություններ ==
Նովայա Նեկրասովկա

Նովայա Նեկրասովկա (ուկրաիներեն՝ Нова Некрасівка), գյուղ Ուկրաինայի Օդեսայի մարզի Իզմայիլի շրջանում։ Հիմնադրվել է 1945 թվականին։
2001 թվականի տվյալներով Նովայա Նեկրասովկա գյուղում բնակվում էր 2 051 մարդ։ Բնակավայրը զբաղեցնում է 2,16 կմ² տարածք։ Բնակչության խտությունը կազմում էր 949,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բայրոյտ (շրջան)

Բայրոյտ  (գերմ.՝ Landkreis Bayreuth), շրջան Գերմանիայում։ Շրջկենտրոնն է Բայրոյտ քաղաքը։ Զբաղեցնում է 1.273,09 կմ2։ Բնակչությունը՝ 108 923 մարդ։ Բնակչության խտությունը՝ 86 մարդ/կմ2։
Շրջանի պաշտոնական կոդը՝ 09 4 72։ Շրջանում 33 համայնք կա։


== Ծանոթագրություններ ==
Բեղավոր երաշտահավ

Բեղավոր երաշտահավ (լատ.՝ Panarus biarmicus), հաստակտուց երաշտահավերի ընտանիքի թռչուն։ Նստակյաց է, տարածված։


== Արտաքին կառուցվածք ==
Մարմնի երկարությունը 12,5 սմ է, թևերի բացվածքը՝ 16-18 սմ, կենդանի զանգվածը՝ 14-18 գրամ։ Մարմինը կլորավուն է, պոչը՝ շատ երկար, փակ վիճակում արտաքին թևի վրա նկատելի է սպիտակ շերտ։ Հասունի մարմինը վերևից բաց դարչնագույն է։ Արուի գլուխը մոխրագույն է, բեղերը և պոչը՝ սև։ Էգը դարչնագույն է, սև բեղերն ու ներքնապոչը բացակայում են։ Երիտասարդի ընդհանուր գունավորումը դեղնավուն է, սանձիկը՝ մուգ, մեջքի կենտրոնով ձգվում է սև շերտ։ Երամային է։ Թռիչքը կարճ է, ոստյունանման, գետնից քիչ բարձր, շարժվում է չափազանց ճարպիկ։ Բնակվում է եղեգնուտներում։


== Սննդառություն ==
Սնվում է անողնաշարավորներով, սերմերով։ Հարսանեկան առաջին զույգերը ձևավորվում են մարտի սկիզբ-ապրիլին։


== Բազմացում և զարգացում ==
Բները կառուցում են մարտի կեսից։ Ձվադրման պատրաստ և ձվերի լրիվ քանակով բները հայտնվում են ապրիլ-հունիսին։ Կրկնակի բնադրման դեպքում թարմ ձվեր են հայտնվում հուլիսի 1-ի կեսին։ Բույնը խորը գավաթաձև է՝ տերևներից, եղեգի ծաղկաբույլերից։ Բնադրում է խիտ բուսուտների ստորին մասում՝ ջրի մակերեսից 30-80 սմ բարձր։ Ձագերը հայտնվում են ապրիլից հուլիսի առաջին կեսին, միևնույն ժամանակ կարող են լինել թխսակալող էգեր և բնից դուրս եկած ձագեր։ Բնադրման սուղ պայմանների դեպքում կարող են փոխադարձաբար ձվադրել հարևան այլ տեսակների բներում։ Բնին վտանգ սպառնալիս երիտասարդ թռչուններն անհանգիստ վարքով այն հեռացնում են բնի սահմաններից։ Երիտասարդ թռչուններից բաղկացած ընտանեկան խմբերի թիվը կտրուկ աճում է հուլիսի վերջից։


== Ծանոթագրություններ ==


== Արտաքին հղումներ ==
Յակոբեան բնապահպանական կենտրոն - Բեղավոր երաշտահավ
Սուրբ Ամենափրկիչ վանք (այլ կիրառումներ)

Սուրբ Ամենափրկիչ վանք, կարող է վերաբերել՝

Սուրբ Ամենափրկիչ վանք - հայկական վանական համալիր էր պատմական Այրարատ նահանգում
Սուրբ Ամենափրկիչ վանք - Հայ առաքելական վանք Իրանի Իսլամական Հանրապետության Սպահան քաղաքում
Սուրբ Ամենափրկիչ վանք - հայկական վանք ներկայիս Ադրբեջանական Հանրապետության Շամքորի շրջան Նուկզար (այժմ Նուզգյար) գյուղի հարավարևմտյան մասում
Աստերոիդների ցանկ (266701-266800)

Աստերոիդների ցանկ (266601-266700)  • Աստերոիդների ցանկ  • Աստերոիդների ցանկ (266801-266900)
 Աստերոիդների ցանկ (266601-266700)  • Աստերոիդների ցանկ  • Աստերոիդների ցանկ (266801-266900)
(5149) Լեյբնից

(5149) Լեյբնից (անգլ.՝ Leibniz), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,165767 ա. մ., առավելագույնը մոտենում է 2,715 ա. մ. հեռավորության վրա և հեռանում 3,6166 ա. մ.։ Արեգակի շուրջ մեկ ամբողջական պտույտ է կատարում 2057,39 երկրային օրվա ընթացքում, իր ուղեծրով շարժվելով միջինում 0,174979 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5149) Լեյբնից աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9666) 1997 GM22

(9666) 1997 GM22, աստերոիդ աստերոիդների հիմնական գոտում։ Հայտնաբերվել է 1997 թվականի ապրիլի 6-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,639879 ա. մ., առավելագույնը մոտենում է 2,1377 ա. մ. հեռավորության վրա և հեռանում 3,1421 ա. մ.։ Արեգակի շուրջ մեկ ամբողջական պտույտ է կատարում 1566,66 երկրային օրվա ընթացքում, իր ուղեծրով շարժվելով միջինում 0,229788 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9666) 1997 GM22 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարիպապ

Սարիպապ, Սարըբաբա, Սարիբաբա, բլուր Հայաստանի Արարատի մարզի հարավային հարթավայրային մասում, Արարատ գյուղից 0,5 կմ արևմուտք, Արարատ քաղաքից մոտ 2 կմ հյուսիս-արևմուտք։ Բարձրությունը 921 մ է։


== Ծանոթագրություններ ==
Կիդրասովկա

Կիդրասովկա (ուկրաիներեն՝ Кидрасівка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1690 թվականին։
2001 թվականի տվյալներով Կիդրասովկա գյուղում բնակվում էր 639 մարդ։ Բնակավայրը զբաղեցնում է 21,5 կմ² տարածք։ Բնակչության խտությունը կազմում էր 29,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դհավան Վարուն

Դհավան Վարուն (հինդի՝ वरुण धवन, անգլ.՝ Varun Dhawan, ապրիլի 24, 1987(1987-04-24), Մումբայ, Հնդկաստան), հնդիկ դերասան։


== Կենսագրություն ==
Վարունը ծնվել է Բոմբեյում ռեժիսոր Դևիդ Դհավանի և նրա կնոջ՝ Կարունայի ընտանիքում։ Նրա ավագ եղբայր Ռոհիտան ռեժիսոր է, իսկ մորեղբայր Անիլը՝ դերասան։ Ստացել է միջնակարգ կրթություն առևտրի և տնտեսագիտության քոլեջում, Nottingham Trent University-ում՝ բիզնես կառավարման աստիճան։ Դերասանական գործունեությունից առաջ նա եղել է ռեսժիսոր Կարան Ջոհարի օգնականը «Իմ անունը Կխան է» ֆիլմում։
2012 թվականին Վարունն առաջին անգամ խաղացել է «Տարվա ուսանող» ֆիլմում՝ առաջնախաղ ունեցող Սիդհարտ Մալհոտրի և Ալիեյ Բհատտ հետ։ Նրա հերոսը Ռոհան Նանդան էր՝ հարուստ գործարարի որդին, որն իր ընկերուհու և լավագույն ընկերոջ հետ մրցում էր ամենամյա ուսանողական մրցույթում։ Ֆիլմն ունեցել է առևտրային հաջողություն՝ հավաքելով 967 մլն ռուփի ամբողջ աշխարհում։
Նրա հերոսը Սրինաթ Պրասադն է, իմպուլսիվ խրոխտ մարդը, ով սիրահարվում է Իլեանա Դե Քրուզի հերոսուհուն, բայց ճնշման տակ համաձայնվում է ամուսնանալ հերոսուհի Նարգիս Ֆախրիի հետ ։  Նույն թվականին Վարունը խաղացել է ֆլիրտներ անել սիրող փենջաբացի տղա Ռակեշ Շարմայի «Համպտի Շարմայի հարսնացուն» ֆիլմում, որը Հնդկաստանում դարձավ տարվա ամենաշահութաբեր ֆիլմերից մեկը։
2015-ին թողարկվել է քրեական թրիլեր «Բադլապուրը», որտեղ նա խաղացել է մի տղամարդու, որը վրեժխնդիր է կնոջ և որդու սպանության համար 15 տարվա ընթացքում։  Ֆիլմը առևտրային հաջողություն էր և նրան վաստակեց  Filmfare մրցանակը՝ «Լավագույն տղամարդու դեր» անվանակարգում։ Նույն տարում  թողարկվեց «ABCD 2»-ը, որտեղ նա նկարահանվեց Շրադդա Կապուրի հետ։  Նրա կերպարի հիմքում ընկած է իսկական պարող Սուրեշ Մուկունդա Մումբայը, ով հաղթել էր 2012-ի հիպ-հոփ աշխարհի առաջնությունը։  Ֆիլմը առևտրային հաջողություն էր ՝ ավելի քան 1,5 միլիարդ ռուփ հավաքելով տոմսարկղերում։  Նույն թվականին թողարկվեց «Սիրահարները» ֆիլմը, որի գլխավոր դերերում Շահրուխ Խանը և Կաջոլն են։  Չնայած քննադատների բացասական վարկանիշին, ֆիլմը դարձավ սուպեր հիթ և մտավ պատմության մեջ ամենաբարձր բոլիվուդյան ֆիլմերի ցանկում։
2016-ին թողարկվեց «Կրակոց» ֆիլմը, որի ռեժիսորն էր նրա եղբայր Ռոհիտը, չնայած բացասական արձագանքներին, առևտրային հաջողությունների հասավ։  Հաջորդ տարի Վարունը կրկին նկարահանվեց Ալիա Բհաթի հետ` «Badrinath Ki Dulhania» ֆիլմում, ինչպես նաև նրանց առաջին կոմերցիոն հաջողությունների ֆիլմը։  Նույն թվականին թողարկվեց «Judwaa 2» ֆիլմը, որը շարունակություն էր «Անզգույշ երկվորյակներ» մուլտիպլիկացիոն կատակերգությունը, որտեղ դերասանն իր կարիերայում առաջին անգամ կրկնակի դեր խաղաց, կինոնկարը կոմերցիոն հաջողություն էր ։  Վարունը ներկայումս նկարահանվում է «Sui Dhaaga. Made In India« և «Հոկտեմբեր» ֆիլմերում։
2019-ին թողարկվեց «Կալանկ» կինոնկարը, որտեղ նա խաղացել էր մկանուտ դարբին, բայց չնայած գերազանց դերասանական կազմին ՝ ֆիլմը չհաջողվեց գրասեղանում ՝ դառնալով նրա անհաջող առաջին ֆիլմը իր կարիերայում։


== Ֆիլմագրություն ==


== Ծանոթագրություններ ==
Տակի

Տակի (ճապ.՝ 多気町 Տակի-տյո), Ճապոնիայի Միե պրեֆեկտուրայի Տակի գավառում գտնվող ավան։ Ավանի մակերեսը կազմում է 103,17 կմ², բնակչությունը՝ 15 027 մարդ (2014 թվականի հունիսի 1-ի տվյալների համաձայն), բնակչության խտությունը՝ 145,65 մարդ/կմ²։


== Աշխարհագրական դիրք ==
Տակի ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Մացուսակա քաղաքը և Օդայ, Մեյվա, Տամակի, Վատարայ ավանները։


== Բնակչություն ==
Ավանի բնակչությունը կազմում է 15 027 մարդ (2014 թվականի հունիսի 1-ի տվյալների համաձայն), իսկ խտությունը՝ 145,65 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Տնտեսություն ==
Տակի ավանում տեղակայված են «Sharp»-ի (էլեկտրոնիկա արտադրող ընկերություն)  և «Daihen Corporation»-ի (էլեկտրոտեխնիկա արտադրող ընկերություն) գործարանները, «Taki Crystal Town» առևտրի կենտրոնը։

		
		


== Սիմվոլիկա ==
Տակի ավանը խորհրդանշող ծառ է համարվում կամֆորայի ծառը, ծաղիկ՝ Lilium japonicum-ը, թռչուն՝ Zosterops japonicus-ը։


== Ծանոթագրություններ ==


== Արտաքին հղումներ ==
Ճապոնական Տակի ավանի պաշտոնական վեբկայք(ճապոներեն)
Ոսկե գլոբուս (մրցանակ, 1945)

«Ոսկե գլոբուս» մրցանակներ շնորհելու երկրորդ մրցանակաբաշխություն 1944 թվականի կինոմատոգրաֆիայի բնագավառի աշխատանքի համար։ Արարողությունը անց է կացվել 1945 թվականի հունվարի վերջին ԱՄՆ-ի Կալիֆոռնիա նահանգի Լոս Անջելես (անգլերեն) հյուրանոցում։


== Հաղթողներ ==


== Արտաքին հղումներ ==
«Официальный сайт: победители и номинанты» (անգլերեն)։ Արխիվացված է օրիգինալից 2012-05-14-ին
Բրդի ազգային թանգարան (Ջիլոնգ)

Բրդի ազգային թանգարան (անգլ.՝ National Wool Museum), թանգարան, որը պատմում է ավստրալիական բրդի, մանրաթելի և տեքստիլի պատմությունը ժամանակակից ցուցադրություններով, հանրային ծրագրերով և հատուկ միջոցառումներով։
Բրդի ազգային թանգարանը հիմնադրվել է Վիկտորիա նահանգի Ջիլոնգ քաղաքում, 1998 թվականին, որպես Ավստրալիական երկուհարյուրամյակի տոնակատարությունների մի մաս։ Տեղակայված լինելով Դենիս Լասելես ՍՊԸ-ի բրդի խանութում, Մուրամուլ 26 հասցեում, Ջիլոնգում, թանգարանը սկսել է իր աշխատանքը որպես Բրդի ազգային կենտրոն և բացվել է Նորին Մեծություն Էլիզաբեթ II թագուհու կողմից 1988 թվականի ապրիլի 14-ին։
Լինելով Վիկտորիայում Երկուհարյուրամյակի նախագծերից ամենանշանակալիներից մեկը` Բրդի ազգային թանգարանը դարձել է մշտապես այցելվող և զբոսաշրջիկների ժամանցի վայր` տեղավորելով երկու մշտական պատկերասրահներ, որոնք պատմում են Ավստրալիայի բրդի պատմության մասին, ինչպես նաև` երկու պատկերասրահներ` նվիրված համաշխարհային դասի ցուցահանդեսներին Ավստրալիայից և ամբողջ աշխարհից։
Ջիլոնգի տարածաշրջանային հանձնաժողովն ստեղծել է 1977 թվականին` որպես Վիկտորիայի կառավարության տարածաշրջանային նախագծերի մի մաս և կարևորել է բրդի արդյունաբերությունն առաջ մղելու համար բարձրորակ կենտրոնի ստեղծումը։ Բրդի ազգային կենտրոնի համար առաջարկներ եղել են սկսած 1979 թվականից։
Բրդի ազգային թանգարանը հիմնադրվել է Ջիլոնգի տարածաշրջանային հանձնաժողովի կողմից 1988 թվականին, որպես Ավստրալիայի միակ բազմակողմանի թանգարան` նվիրված բրդի արդյունաբերությանը տեղական, պետական, ազգային և միջազգային մակարդակներում։ Սկզբնապես թանգարանը բաղկացած էր երեք պատկերասրահներից, բուրդ վաճառողների գրասենյակներց և Ջիլոնգի բրդի փոխանակման կետից, որը համալիրի մաս էր։
Հիմա շենքում գտնվում են Բրդի ազգային թանգարանը, Դենիի խոհանոց ռեստորանը և Լամբիս գիշերային ակումբը։


== Ծանոթագրություններ ==


== Արտաքին հղումներ ==
Բրդի ազգային թանգարանի պաշտոնական կայքը